stanford-oval/wikipedia huggingface dataset:
Markku Alén
Ralliura

Rallidebyyttinsä Alén teki vuonna 1969 Renault R8 Gordinilla. Vuoden 1970 Suurajoissa Markku kaatoi Opel Rally Kadettinsa, kun taas vuonna 1971 Alén osallistui kilpailuun Volvo 142:lla ja sijoittui kolmanneksi. Vuonna 1973 hän oli Suurajoissa toinen ja saman vuoden RAC-rallissa lopulta kolmas.
Ensimmäisen MM-osakilpailuvoittonsa Alén saavutti Portugalin osakilpailussa vuonna 1975. Fiatilla Alén saavutti epävirallisen kuljettajien maailmanmestaruuden eli FIA Drivers Cupin voiton 1978. Varsinainen kuljettajien maailmanmestaruussarja perustettiin vasta 1979. Fiat jatkoi kilpailutoimintaansa Lancialla, Alén siirtyi Lancialle. Vuodesta 1982 lähtien Alén ajoi Lancia 037:lla, joka oli kilpailukykyinen erityisesti asvaltilla, mutta kärsi nelivedon puutteesta Audia vastaan. Lancian nelivetoinen B-ryhmäläinen Delta S4 saatiin valmiiksi vuoden 1985 RAC-ralliin, jossa Henri Toivonen ja Alén ajoivat kaksoisvoiton. Vuonna 1986 Alén oli 11 päivää rallin maailmanmestari, mutta menetti tittelin Juha Kankkuselle FISA:n mitätöityä Sanremon osakilpailun tulokset, minkä johdosta Alén menetti kisasta saamansa pisteet. Häntä ehdittiin jo juhlia kovin seremonioin.
B-ryhmän lopettamisen jälkeen Alén ajoi Lancialla A-ryhmää kolme vuotta ollen vuonna 1987 kuljettajien MM-sarjan kolmas ja 1988 toinen.
Kaudella 1987 kolme Lancialla ajavaa kuljettajaa kilpailu mestaruudesta: Miki Biasion, Juha Kankkunen ja Markku Alén. Ennen viimeisenä ajettavaa RAC-rallia Kankkunen ja Alén olivat tasapisteissä toisena sarjaa johtavan Biasionin perässä, joka oli jo ajanut kauden kilpailunsa eikä osallistunut RAC-ralliin. Mestaruuden voitti Kankkunen.
Vuonna 1988 tallimääräykset herättivät keskustelua kun Lancia veti Alénin auton pois Safari-rallista. Kilpailun piti olla vaadittu Euroopan ulkopuolinen kilpailu jotta voisi olla sääntöjen mukaan ehdolla maailmanmestaruudelle. Kuljettajien mestaruuden kaudella voitti Lancialla ajanut Miki Biasion.
1990-luvun alussa hän ajoi kaksi vuotta ja yhteensä 12 MM-osakilpailua Subarulla. Vuonna 1992 Alén siirtyi Toyotalle, jolla hänen paras sijoituksensa oli 1993 Safari-rallin toinen sija. Alénin uran pahin onnettomuus tapahtui vuoden 1993 Suurajoissa, jossa hän ajoi ensimmäisellä erikoiskokeella Subarun ensiesittelyssä olleen Impreza 555:n ulos. Tämän jälkeen Alén ja kartanlukija Ilkka Kivimäki päättivät yhdessä lopettaa pitkän aktiiviuransa.
Ralliuran jälkeen

Tämän jälkeen Alén osallistui vielä kotimaisen Blue Rose Teamin ilmoittamalla Ford Focus WRC:llä Suomen MM-ralliin 2001 50-vuotisjuhliensa kruunuksi sekä N-ryhmän Subarulla Costa Smeralda -ralliin Sardiniassa 2001 ja 2002. Ralliuransa jälkeen Alén on ajanut muun muassa jäärataa Keski-Euroopassa ja osallistunut kahdesti Paris–Dakar-erämaaralliin kuorma-autolla. Saksan vakioautosarjaa DTM:ää Alén ajoi vuonna 1995. Alén oli vuosina 2010–2011 mukana testikuljettajana kehittämässä Ferrari FF -autoa.
Vuodesta 2010 lähtien Alén on toiminut autoilun ja moottoriurheilun asiantuntijana tekniikan alan lehdessä ja televisio-ohjelmassa, Teknavissa.
Myös Markku Alénin poika Anton Alén on kilpaillut rallissa voittaen muun muassa N-ryhmän Jyväskylän MM-rallissa vuonna 2006.
Markku Alénin toinen poika on näyttelijä Andrei Alén.
Alénin uran tilastot

129 MM-rallia
19 voittoa
43 keskeytystä
6 MM-mitalia (2 MM-hopeaa: 1986, 1988 ja 4 MM-pronssia: 1979, 1983–1984, 1987)
840 MM-pistettä (3:nneksi eniten)
801 erikoiskoevoittoa
FIA-Cup voitto 1978 (myöhemmin MM-tittelin nimellä)
WRC-voitot

|   #   | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1975 |  9. Portugalin ralli | Ilkka Kivimäki | Fiat Abarth 124 Rallye |
| 2 | 1976 |  26. 1000 Lakes Rally | Ilkka Kivimäki | Fiat Abarth 131 Rallye |
| 3 | 1977 |  11. Portugalin ralli | Ilkka Kivimäki | Fiat Abarth 131 Rallye |
| 4 | 1978 |  28. 1000 Lakes Rally | Ilkka Kivimäki | Fiat Abarth 131 Rallye |
| 5 | 1978 |  12. Portugalin ralli | Ilkka Kivimäki | Fiat Abarth 131 Rallye |
| 6 | 1978 |  20. Sanremon ralli | Ilkka Kivimäki | Lancia Stratos HF |
| 7 | 1979 |  29. 1000 Lakes Rally | Ilkka Kivimäki | Fiat Abarth 131 Rallye |
| 8 | 1980 |  30. 1000 Lakes Rally | Ilkka Kivimäki | Fiat Abarth 131 Rallye |
| 9 | 1981 |  15. Portugalin ralli | Ilkka Kivimäki | Fiat Abarth 131 Rallye |
| 10 | 1983 |  27. Korsikan ralli | Ilkka Kivimäki | Lancia Rally 037 |
| 11 | 1983 |  25. Sanremon ralli | Ilkka Kivimäki | Lancia Rally 037 |
| 12 | 1984 |  28. Korsikan ralli | Ilkka Kivimäki | Lancia Rally 037 |
| 13 | 1986 |  21. Olympus-ralli | Ilkka Kivimäki | Lancia Delta S4 |
| 14 | 1987 |  21. Portugalin ralli | Ilkka Kivimäki | Lancia Delta HF 4WD |
| 15 | 1987 |  34. Akropolis-ralli | Ilkka Kivimäki | Lancia Delta HF 4WD |
| 16 | 1987 |  37. 1000 Lakes Rally | Ilkka Kivimäki | Lancia Delta HF 4WD |
| 17 | 1988 |  38. Ruotsin ralli | Ilkka Kivimäki | Lancia Delta HF 4WD |
| 18 | 1988 |  38. 1000 Lakes Rally | Ilkka Kivimäki | Lancia Delta Integrale |
| 19 | 1988 |  44. Walesin ralli | Ilkka Kivimäki | Lancia Delta Integrale |
Aiheesta muualla

Wikimedia Commonsissa on kuvia tai muita tiedostoja aiheesta .
Tilastoja Markku Alénin urasta (Arkistoitu – Internet Archive)
Markku Alén results
Rallin maailmanmestarit
| Auktoriteettitunnisteet  |
| --- | --- |
Kansalliset:  Espanja 
Henkilöt:  Yle  Uppslagsverket Finland
The Incredibles: Rise of the Underminer

| The Incredibles: Rise of the Underminer |
| --- | --- |

Kehittäjä:  Heavy Iron Studios (GC, Mac, PC, PS2, Xbox) Helixe (DS, GBA)
Julkaisija:  THQ JP Sega
Säveltäjä:  Michael Giacchino Chris Tilton
Pelimoottori:  RenderWare
Julkaistu:  NA 24. lokakuuta 2005 (PC, Mac) NA 1. marraskuuta 2005EU 11. marraskuuta 2005 (GBA, PC, PS2, Xbox) EU 25. marraskuuta 2005 (DS, GC) JP 9. helmikuuta 2006 (DS, GC, GBA, PS2)
Lajityyppi:  yksinpeli, moninpeli
Pelimuoto:  toimintaseikkailu
Ikäluokitus:  PEGI: 7 ESRB: E10+  
Alusta:  PlayStation 2, Nintendo GameCube, Xbox, Game Boy Advance, Nintendo DS, Microsoft Windows, Mac OS X
Jakelumuoto:  DVD, CD, pelimoduuli
Lisää peliartikkeleitaVideopelien teemasivulla
Infobox OK  : 
The Incredibles: Rise of the Underminer on Heavy Iron Studiosin kehittämä ja THQ:n julkaisema toimintapeli. Peli on julkaistu vuonna 2005 Nintendo GameCubelle, PlayStation 2:lle, Xbox:lle, Nintendo DS:lle, Game Boy Advancelle, Microsoft Windowsille ja Mac OS X:lle. Peli on jatkoa Walt Disney Picturesin Ihmeperhe-animaatiolle.
Hahmot

Pelaaja voi valita hahmokseen Herra Ihmeen tai Hyytäjän.
Aiheesta muualla

The Incredibles: Rise of the Underminer MobyGamesissa (englanniksi)
| --- | --- |
Elokuvat:   Ihmeperhe (2004)  Ihmeperhe 2 (20218) 
Lyhytelokuvat:   Jaskan isku (2005)  Eira-täti (2018) 
Videopelit:   Ihmeperhe (2004)  The Incredibles: Rise of the Underminer (2005)  Rush: A Disney–Pixar Adventure (2012)  Disney Infinity (2013)  Disney Magic Kingdoms (2016)  Lego The Incredibles (2018)  Disney Mirrorverse 2022) 
Hahmot:   Herra Ihme  Rajaton  Ilona Vaara  Esa Vaara  Jaska Vaara  Eira Kuosi  Hyytäjä  Syndrooma
Silkroad Online

| Silkroad Online |
| --- | --- |

Kehittäjä:  Joymax Co., Ltd.
Julkaisija:  Joymax Co., Ltd.
Jakelija:  Google Play
Julkaistu:  21. helmikuuta 2006
Lajityyppi:  MMORPG
Pelimuoto:  Moninpeli
Alusta:  Microsoft Windows
Jakelumuoto:  CD-ROM ja digitaalinen lataus
  Vaatimukset  800 MHz Pentium 3 -suoritin  256 MB RAM  64 MB näytönohjain   
Lisää peliartikkeleitaVideopelien teemasivulla
Infobox OK  : 
Silkroad Online (tai lyhennettynä SRO) on eteläkorealaisen peliyhtiö Joymaxin kehittämä ilmainen MMORPG -tietokonepeli, jonka kansainvälinen versio julkaistiin 21. helmikuuta 2006. Sitä ennen peli oli ollut muutaman kuukauden pelaajien beta-testauksessa, sekä esimerkiksi Koreassa peli on ollut pidempään toiminnassa kuin kansainvälinen versio. Vaikka itse pelin pelaaminen on ilmaista, pelissä on mahdollista ostaa oikealla rahalla esineitä, joita ei muuten ole mahdollista saada.
Silkroad Online keskittyy osittain sekä oikealle silkkitielle että kuvitteellisille alueille. Pelissä on mahdollista aloittaa Kiinasta ja mennä kohti länttä läpi kolmen Kiinan alueen kaupungin, Janganin, Donwhangin ja Hotanin. Toinen vaihtoehto on tehdä eurooppalainen hahmo, joka aloittaa Konstantinopolista. Euroopan ja Aasian alueet tulivat käyttöön kansainvälisessä versiossa heinäkuussa 2007.
Player vs. Player

Player vs. Player (PvP), eli pelaajien välinen taistelu, on mahdollista Silkroad Onlinessa muutenkin kuin aiemmin mainitulla metsästäjien ja varkaiden konflikteissa. Tämän lisäksi esimerkiksi killat voivat ottaa mittaa toisistaan. Suosituin pelaajien välinen taistelu on vapaaluontoinen "kaikki vastaan kaikki" -tyyli pelin kaupunkien porteilla.
Jotta tähän pääsee osalliseksi, tulee pelaajan ostaa kaupungista erityinen PvP-huivi, joita on muutamaa eri väriä. Huivin päälle laitettuaan pelaaja voi hyökätä missä vain kaupungin ulkopuolella toisten pelaajien kimppuun, jos näillä on eri värinen huivi. Tästä poikkeuksena on oranssi, niin sanottu "prodigy-huivi".
Pelaajat voivat taistella toisia pelaajia vastaan myös ilman virallisia ottelusääntöjä. Toisen pelaajan kimppuun voi hyökätä pitämällä näppäimistön alt-näppäintä painettuna ja klikkaamalla toista pelaajaa. Tällainen taistelu on kuitenkin rajoitettu vain hahmoille, jotka ovat yli tason 20. Tällä tavalla myös merkitsee itsensä murhaajaksi, jonka kimppuun muut pelaajat voivat hyökätä ilman rangaistusta. Lisäksi murhaajat menettävät kaupungeissa ollessaan jatkuvasti energiaa ja kuollessaan saattavat pudottaa jonkun varusteistaan muiden pelaajien vapaasti ryöstettäväksi. Murhaaja-statuksesta pääsee eroon tappamalla pelin hirviöitä tai kuolemalla riittävän useasti (4-5 kertaa). Mitä isompitasoisia hirviöitä tappaa, sitä nopeammin pääsee eroon murhaaja-statuksesta.
Pelin ongelmat

Pelin kansainvälisen version palvelimilla on ollut lukuisia ongelmia, eikä kaikista olla vielä päästy eroon. Yksi huomattavimpia ongelmia on se, että palvelimille on joskus lähes mahdotonta päästä sisään ruuhkien takia, jotka johtuvat suurimmilta osiltaan bottereista eli kiellettyjen bot-ohjelmien käyttäjistä. Kritiikkiä oli saanut myös se että palvelimille ei voinut jonottaa; jos pelaaja yritti päästä sisälle palvelimelle ja se oli täynnä, peli katkaisi yhteyden ja koko peli oli käynnistettävä uudestaan, jotta voisi yrittää taas. Tämän vuoksi pelin sisälle pääsy saattoi viedä paljon aikaa ja monia pelin uudelleenkäynnistyksiä.
Enää tätä ongelmaa ei enää ole sillä peliin tuli uudenlainen sisäänkirjautumisjärjestelmä joka jättää pelin jonottamaan kunnes pelaajaa pääsee palvelimelle. Jonot ovat usein pitkiä jonottavien bottien takia.
Myös uusi bottien estojärjestelmä toimi muutaman tunnin kunnes palvelimet ruuhkautuivat jo samana iltana boteista.
19.1.2010 peliin lisättiin olemattoman "Silkroad Guard":in tilalle Hackshield. Se on pitänyt peliä puhtaana boteista, ja peliin on ollut helppo kirjautua siitä lähtien.
Ensimmäiset palvelimet täyttyivät noin viikon päästä.
Lisäksi pelissä ilmenee usein verkkoviivettä eli "lagia", joka aiheuttaa kävellessä hahmojen "hyppäämisen" taaksepäin, pahimmillaan seinän sisään. Peli saattaa myös kaatua ajoittain bugien eli ohjelmointivirheiden takia. Näistä virheistä tunnetuin on bugi jota kutsutaan ``????????´´ erroriksi. Enää tämä virhe ei ole pelkkää kysymysmerkkiä vaan siinä on selvää tekstiä tietokoneen tiedoista. Suurin ongelma esiintyi pelin ensimmäisellä palvelimella Xianilla, jossa joulutapahtuman lisäksi koko peli meni viikon verran taaksepäin. Tämä tarkoitti kaiken viikon aikana tehdyn työn menettämistä. Joymax kuitenkin korvaa tällaiset tietyillä erikoiseduilla, esimerkiksi kaksinkertaisten kokemuspisteiden saannilla.
Suureksi ongelmaksi on hiljattain noussut myös laittomien bot-ohjelmien käyttäminen, jotka kehittävät hahmoa automaattisesti tai mainostavat jotain. Tämä on hyvin huomattavaa myös pelin kaupungeissa, joissa bot-hahmot seisovat ja toistavat jatkuvasti samoja lauseita, jotka yleensä mainostavat eri nettisivustoja. Pelaajat myös kiertävät botin estämisohjelmia vaihtamalla IP-osoitetta ja tekemällä uuden tunnuksen peliin. Estettyjen pelaajien lista ilmestyi ennen viikoittain pelin sivuilla, nykyään estolista julkaistaan päivittäin. Myöskään luottokorttien väärinkäytöltä (credit card fraud) pelin tavarakauppa ei ole säästynyt. Nykyään peli kärsii myös monista turvallisuusongelmista. Monet pelaajat ovat esimerkiksi joutuneet hakkeroinnin uhreiksi, vaikka ovat käyttäneet suuria summia hahmojensa kehittämiseen.
Aiheesta muualla

Virallinen kotisivusto (englanniksi)
Silkroad Online Guide (Arkistoitu – Internet Archive) - Monipuolinen peliopas
Silkroadforums - Silkroad Online -fanifoorumi
Silkroad Online SRO Wiki
Tasajakauma

| --- | --- |
Tiheysfunktio 
Kertymäfunktio 
Merkintä:  {\mathcal {U}}(a,b)  tai   \mathrm {unif} (a,b)
Parametrit:  -\infty <a<b<\infty \,
Määrittelyjoukko:  x\in [a,b]
Tiheysfunktio:  {\begin{cases}{\frac {1}{b-a}}&{\text{kun }}x\in [a,b]\\0&{\text{muulloin}}\end{cases}}
Kertymäfunktio:  {\begin{cases}0&{\text{kun }}x<a\\{\frac {x-a}{b-a}}&{\text{kun }}x\in [a,b]\\1&{\text{kun }}x>b\end{cases}}
Odotusarvo:  {\tfrac {1}{2}}(a+b)
Mediaani:  {\tfrac {1}{2}}(a+b)
Moodi: mikä tahansa välin  [a,b] piste
Varianssi:  {\tfrac {1}{12}}(b-a)^{2}
Vinous: 0
Huipukkuus:  -{\tfrac {6}{5}}
Entropia:  \ln(b-a)\,
Momentit generoiva funktio:  {\frac {\mathrm {e} ^{tb}-\mathrm {e} ^{ta}}{t(b-a)}}
Karakteristinen funktio:  {\frac {\mathrm {e} ^{itb}-\mathrm {e} ^{ita}}{it(b-a)}}
Tasajakauma eli tasainen jakauma  on todennäköisyyslaskennassa ja tilastotieteessä jatkuvan satunnaismuuttujan todennäköisyysjakauma, jossa jokainen perusjoukon eli määrittelyjoukon arvo esiintyy yhtä todennäköisesti. Tasajakaumaa merkitään usein
missä ensimmäistä näistä käytetään vain suomenkielisessä tekstissä. Parametrit  a ja  b rajaavat perusjoukon suljetun välin eli rajaavat ne luvut, joita satunnaismuuttuja satunnaisesti antaa. Tasajakaumalla on sellainen ainutlaatuinen ominaisuus, että tapahtuman  P(c\leq X\leq d) (missä on a < c < d < b) todennäköisyys riippuu vain välien [a,b] ja [c,d] pituuksien suhteista. Usein sanotaan myös, että satunnaismuuttuja saa arvoja satunnaisesti väliltä [a,b].
Tasajakaumaa käytetään useimmiten sellaisten tapahtumien mallintamiseen, jossa yksidimensioisen muuttujan (aika, paikka, väli ja niin edelleen) arvot voidaan ajatella esiintyvän yhtä yleisesti. Suomalaisessa lukio-opetuksessa geometristä todennäköisyyttä hyödyntävät tehtävät ovat tasan jakaantuneita. Tietokoneen satunnaislukugeneraattoria (proceduurin nimi  \scriptstyle {rnd}) simuloidaan  \scriptstyle \operatorname {Tas} (0,1)-jakautuneen satunnaismuuttujan arvoja. Satunnaislukugeneraattorin luvuilla simuloidaan sitten muitakin tasajakaumia, kun lausekkeeksi kirjoitetaan  \scriptstyle (b-a)\cdot {rnd}+a.
Todennäköisyysjakauma

Jakauman parametrit  a,b\in \mathbb {R}  toteuttavat ehdon  a<b, jolloin jakauman perusjoukko on suljettu väli  [a,b].
Tiheysfunktio saa perusjoukossa vakioarvot
ja muualla arvon nolla.
Kertymäfunktio on
Tunnusluvut ja momentit > Momenttifunktio

Momenttifunktio eli momentit generoiva funktio saadaan määritelmästä
Sen avulla voidaan määritellä origomomentit ja keskusmomentit. Momenttifunktio ei ole määritelty origossa, mutta sen määrittelyalue laajennetaan sinnekin asettamalla  M(0)=1. Momentit joudutaan määrittämään raja-arvoina.
Ensimmäiset origomomentit ovat
ja niiden yleinen termi on
Keskusmomenttien yleinen muoto on
Tunnusluvut ja momentit > Tunnuslukuja

Jakauman odotusarvo saadaan ensimmäisestä origomomentista
Sen varianssi on taas suoraan toinen keskusmomentti
Jakauman tiheysfunktion vinous määritetään kahden keskumomentin avulla
Vinous on nolla, mikä näkyy tasajakauman tiheysfunktion kuvaajasta, joka on täysin symmetrinen.
Jakauman huipukkuus määritetään kahden keskusmomentin avulla
Negativinen huipukkuus näkyy tiheysfunktion kuvaajassa siten, että kuvaaja on "tasa- ja litteäpäinen" eikä terävää kärkeä esiinny ollenkaan.
Muut jakaumat

Beta-jakauma  \beta (1,1) vastaa tasaista jakaumaa.
Tasajakauman universaalisuuslauseen mukaan jokainen jatkuva todennäköisyysjakauma voidaan muuttujan vaihdolla muuntaa noudattamaan yksikkötasajakaumaa.
Aiheesta muualla

Kuvia tai muita tiedostoja aiheesta Tasajakauma Wikimedia Commonsissa
Todennäköisyysjakaumat
| --- | --- |
Diskreettejä jakaumia:   Bernoullin jakauma  Binomijakauma  Geometrinen jakauma  Hypergeometrinen jakauma  Negatiivinen binomijakauma  Poissonin jakauma 
Jatkuvia jakaumia:   Beta-jakauma  Cauchy-jakauma  Eksponenttijakauma  F-jakauma  Gamma-jakauma  Khii toiseen -jakauma  Log-normaalijakauma  Normaalijakauma  Pareto-jakauma  Studentin t-jakauma  Tasajakauma  Weibull-jakauma 
Moniulotteisia jakaumia:   Dirichlet-jakauma  Moniulotteinen Studentin t-jakauma  Multinomijakauma  Multinormaalijakauma
Pokémon Colosseum

| Pokémon Colosseum |
| --- | --- |

Kehittäjä:  Genius Sonority
Julkaisija:  Nintendo
Jakelija:  Nintendo
Suunnittelija:  Satoshi Tajiri
Säveltäjä:  Tsukasa Tawada
Pelisarja:  Pokémon
Julkaistu:  JP 21. marraskuuta 2003NA 22. maaliskuuta 2004EU 14. toukokuuta 2004
Lajityyppi:  tietokoneroolipeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3 
Alusta:  Nintendo GameCube
Jakelumuoto:  GameCuben 8 cm optinen levy
Lisää peliartikkeleitaVideopelien teemasivulla
Infobox OK  : 
Pokémon Colosseum on ensimmäinen Pokémon-peli Nintendo GameCubelle. Se noudattaa Nintendo 64:n Pokémon Stadiumin pelijärjestelmää. Colosseum julkaistiin Japanissa 2003 ja muualla maailmassa 2004. Pelin tarkoituksena on ottaa kiinni kaikki varjo-pokémonit, jotka kylvävät tuhoa ympäri Orrea. Varjo-pokémonit pitää puhdistaa Celebin pyhäköllä, että niistä tulisi taas hyviä. Varjo-pokémonien takana on Team Snagem, Orren pahamaineinen rikollisjoukko. Pelin tarkoituksena on puhdistaa varjo-pokémonit ja voittaa Team Snagem.
Juoni

Pelin päähenkilönä on poika, joka on ennen ollut Team Snagemin jäsen. Hän kuitenkin lopetti työt siellä ja varasti salaperäisen koneen, jolla tavallisista poké-palloista voi tehdä snagem-palloja, joilla voi pyydystää toisen kouluttajan pokémonin. Pelin päähenkilö käyttää tätä hyväkseen. Hän nappaa kaikki varjo-pokémonit snagem-pallojen avulla. Päähenkilö tapaa tytön, jolla on erikoiskyky nähdä nämä varjo-pokémonit. Pelaaja aloittaa pelaamisen tästä kohdasta.
Pelaaminen

Pelissä on kaksi pelimuotoa, Story Mode ja Battle Mode.
Pelaaminen > Story Mode

Story Modessa pelaaja ohjaa pelihahmoa ympäri Orrea ja pyydystää ja puhdistaa varjo-pokemoneja. Taistelut käydään samaan tyyliin kuin GBA-peleissä, paitsi että pelin kaikki taistelut ovat 2vs.2 -muodossa pelattuja. Kun Story Moden on läpäissyt, pelaaja pääsee vaihtamaan pyydystämiään varjo-pokemoneja GBA:n pokémon-peleihin, kunhan pokémonit on ensin puhdistettu.
Pelaaminen > Battle Mode

Battle Modessa pelaaja pääsee taistelemaan Pokémon Stadiumin tyyliin. Pelaaja taistelee vastustajia vastaan joko Story Modessa tai Game Boy Advance-pelissä kiinnisaaduilla pokemoneilla. GBA kytketään Nintendo GameCubeen Nintendo GameCube–Game Boy Advance -kaapelilla. Pelaaja voi taistella joko tietokonetta tai kolmea muuta ihmispelaajaa vastaan.
| n k Pokémon-videopelit |
| --- | --- |
 The Pokémon Company  Game Freak  Creatures, Inc.  Nintendo 
Pääsarja:  Red/Green/Blue Yellow  Gold/Silver Crystal  Ruby/Sapphire Emerald  Diamond/Pearl Platinum  Black/White Black 2/White 2  X/Y  Sun/Moon Ultra Sun/Ultra Moon  Sword/Shield  Legends: Arceus  Scarlet/Violet  Legends: Z-A 
Uudistetut versiot:  FireRed/LeafGreen  HeartGold/SoulSilver  Omega Ruby/Alpha Sapphire  Let’s Go Pikachu/Let’s Go Eevee  Brilliant Diamond/Shining Pearl 
Pääpeleihin liittyvät pelit:  Stadium  Stadium 2  Colosseum  XD: Gale of Darkness  Battle Revolution 
Spin-off -pelit:  Mystery Dungeon  Ranger  Ranger: Shadows of Almia  Ranger: Guardian Signs  Puzzle League  Puzzle Challenge  Trozei!  Pinball  Pinball: Ruby & Sapphire  Snap New Pokémon Snap  Dash!  Mini  Box: Ruby & Sapphire  Rumble  Super Pokémon Rumble  Rumble U  Rumble World  Shuffle  Picross  Pokkén Tournament  Detective Pikachu  Quest  Café Mix 
Pikachu-virtuaalilemmikit:  Pikachu  Pikachu GS  Hey You, Pikachu!  Channel 
TCG-pelit:  Trading Card Game  Trading Card GB2  Play It!
Hugo Nuorsaari

Hugo Ruben Nuorsaari (sukunimi vuoteen 1935 Nyholm; 15. elokuuta 1908 Helsinki – 29. joulukuuta 1993 Pori) oli Porin kauppaoppilaitoksen rehtori, opetusneuvos ja kokoomuksen kansanedustaja.
Nuorsaaren vanhemmat olivat kunnalliskodin johtaja Hugo Vilhelm Nyholm ja Ada Auvinen. Hän pääsi ylioppilaaksi 1928 ja valmistui filosofian kandidaatiksi 1934. Nuorsaari toimi Porin kauppakoulun opettajana 1934–1938 ja sen jälkeen Porin kauppaoppilaitoksessa lehtorina 1938–1972 ja rehtorina 1943–1973. Hän oli viimeksi Satakunnan kauppakamarin toimitusjohtajana 1973–1980. Nuorsaari sai opetusneuvoksen arvon 1969.
Nuorsaari oli kansanedustajana 1948–1954 edustaen Turun läänin pohjoista vaalipiiriä. Hän oli myös mukana kunnallispolitiikassa Porin kaupunginvaltuuston ja kaupunginhallituksen jäsenenä. Nuorsaari toimi lisäksi Porin kaupunginjohtajan varamiehenä.
Nuorsaari oli naimisissa vuodesta 1940 Eeva Järvisen kanssa.
Johannes Nyberg

Johannes Julius (Joh.) Nyberg (31. joulukuuta 1862 Nauvo – 13. syyskuuta 1931 Koski Tl) oli suomalainen maanviljelijä, maanviljelysneuvos ja kansanedustaja.
Nybergin vanhemmat olivat pehtori Johan Nyberg ja Gretha Sofia Gustafintytär. Hän kävi Turussa viisi vuotta lyseota ja suoritti Tuorlan maanviljelyskoulun kurssin.
Nyberg toimi tilanhoitajana Nauvossa vuoteen 1890 saakka ja sen jälkeen hän oli Koski Tl:ssä Koskenkartanon maatilan vuokraajana ja vuodesta 1912 tilanomistajana. Nyberg oli myös Kosken osuusmeijerin isännöitsijänä. Hän sai maanviljelysneuvoksen arvon 1920. Nyberg oli erityisesti tunnettu Ayrshire-karjan jalostajana.
Nyberg oli kokoomuksen kansanedustajana 1919–1924 edustaen Turun läänin eteläistä vaalipiiriä. Nyberg oli Koski Tl:n kuntakokouksen puheenjohtaja ja kunnanvaltuuston jäsen. Hän oli muun muassa Lounais-Suomen osuusteurastamon hallituksen puheenjohtaja ja Suomen Ayrshire-yhdistyksen puheenjohtaja.
Johannes Nyberg oli naimisissa vuodesta 1894 Maria Nauklerin kanssa.
Kalle Nurmela

Kalle Nurmela (15. tammikuuta 1882 Pudasjärvi – 27. elokuuta 1941 Pudasjärvi) oli suomalainen maanmittausinsinööri ja Maalaisliiton kansanedustaja.
Nurmelan vanhemmat olivat maanviljelijä Johan Henrik Weteläinen ja Kreeta Matilda Kokko. Hän sai maturiteettitodistuksen 1903 ja valmistui maanmittausinsinööriksi 1906. Nurmala oli maanmittausauskultanttina 1906–1910 ja toimi sitten Oulun läänin nuorempana maanmittausinsinöörinä 1919 ja vanhempana maanmittausinsinöörinä 1919–1937 sekä Turun ja Porin läänin toimitusinsinöörinä 1937–1941. Hän oli maanviljelijänä Ylikiimingissä 1907–1922 ja talonomistajana Oulussa 1921–1941. Nurmela toimi myös vakaajana ja hän oli isojakotoimitusten pitäjänä Kuolajärvellä ja Sodankylässä.
Nurmela oli kansanedustajana 1914–1919 edustaen Oulun läänin pohjoista vaalipiiriä. Hän oli Oulun läänin valtion virkatalolautakuntien puheenjohtajana ja valtion asutusmaitten toimikuntien puheenjohtajana Pudasjärvellä ja Ranualla.
Kalle Nurmela oli naimisissa vuodesta 1907 Fanny Pykyn kanssa.